देश के विकास में नैनाे साइंस की भूमिका अहम : प्रो. कुहाड़
नैनोसाइंस मानवता देश के विकास में अहम भूमिका निभा रही है। नैनो साइंस किसी किसी रूप में हर व्यक्ति के जीवन से जुड़ी है। यह बात केन्द्रीय विश्वविद्यालय हरियाणा, महेंद्रगढ़ के कुलपति प्रो. आरसी कुहाड़ ने गुरु जम्भेश्वर विज्ञान एवं प्रौद्योगिकी विश्वविद्यालय के बायो एंड नैनो टैक्नॉलाजी विभाग की ओर से इमर्जिंग ट्रेंड्स इन नैनो साइंस एंड बायो टेक्नॉलाजी विषय पर आयोजित राष्ट्रीय सम्मेलन को संबोधित करते हुए कही। समारोह की अध्यक्षता विभागाध्यक्ष डाॅ. नमिता सिंह ने की।
प्रो. कुहाड़ ने कहा कि नैनो साइंस, बायो टेक्नोलॉजी तथा नैनो प्रिंटिंग के क्षेत्र में रोजगार शोध की अपार संभावनाएं हैं। उन्होंने कहा कि स्वास्थ्य के क्षेत्र में नैनो साइंस के कारण क्रांतिकारी परिणाम रहे हैं। कैंसर जैसी भयंकर बीमारी को समय रहते पहचानने की तकनीक में नैनो साइंस का बड़ा योगदान है। इसके अतिरिक्त दवाइयों के निर्माण में भी नैनो साइंस की मुख्य भूमिका है। फैकल्टी ऑफ बायो साइंसिज के अधिष्ठाता प्रो. अशोक चौधरी ने नैनो साइंस बायो टेक्नोलॉजी के क्षेत्र में हो रहे शोध कार्यों के बारे में जानकारी दी।
हिसार | भारतीयकृषि अनुसंधान परिषद के सौजन्य से लुवास के वेटरनरी माइक्रोबायोलोजी विभाग में सेंटर ऑफ एडवांस्ड फैकल्टी ट्रेनिंग का कोर्स बुधवार को शुरू हुआ। इस दौरान कुलपति मेजर जनरल डॉ. श्रीकांत मुख्य अतिथि के बतौर पर मौजूद रहे। डॉ. श्रीकांत ने कहा कि नई-नई तकनीकों के प्रयोग से साईटोकोईन एवं एंटी बाडी का प्रयोग दुनिया भर में बढ़ा है और इनके प्रयोग से पशुओं में होने वाली मुख्य बीमारियों के निदान इलाज में सहायता मिली है। उन्होंने बताया कि विश्व-स्तर के प्रभावी निदान उपायों को पशुओं के स्वास्थ्य की रक्षा के लिए पशु-चिकित्सा विशेषज्ञों तक पहुंचाना जरूरी है और इस दिशा में यह प्रशिक्षण कोर्स बड़ा लाभदायक हो सकेगा। इस अवसर पर विशेष अतिथि डॉ. रविन्द्र शर्मा, अनुसंधान निदेशक ने बताया कि विश्वस्तर पर पशु एवं मानव स्वास्थ्य विशेषज्ञों में साझी रणनीति के निर्माण में एंटी बॉडी की प्रमुख भूमिका है। इस मौके पर कोर्स के निदेशक डॉ. संजय कपूर, समन्वयक डॉ. अजीत सिंह डॉ. सुरेन्द्र मौजूद रहे।
bho_Deva hin_Deva hin_Deva hin_Deva